
LIETUVOS RESPUBLIKOS APLINKOS MINISTRAS 

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL PAVIRŠINIŲ VANDENS TELKINIŲ APSAUGOS ZONŲ IR PAVIRŠINIŲ VANDENS TELKINIŲ PAKRANTĖS APSAUGOS JUOSTŲ, PELKIŲ IR ŠALTINYNŲ, NATŪRALIŲ PIEVŲ IR GANYKLŲ, MELIORUOTOS ŽEMĖS PLANŲ, ŽEMĖLAPIŲ IR (AR) SCHEMŲ RENGIMO (KAI NERENGIAMAS TERITORIJŲ PLANAVIMO DOKUMENTAS AR ŽEMĖS VALDOS PROJEKTAS) IR TVIRTINIMO TVARKOS APRAŠO PATVIRTINIMO

2022 m. lapkričio 11 d. Nr. D1-355/3D-680
Vilnius


Vadovaudamiesi Lietuvos Respublikos specialiųjų žemės naudojimo sąlygų 6 straipsnio 1 dalies 6 punktu ir įgyvendindami Lietuvos Respublikos Vyriausybės 2019 m. gruodžio 11 d. nutarimo Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ 1.2 papunktį:
. Tvirtiname Paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės planų, žemėlapių ir (ar) schemų rengimo (kai nerengiamas teritorijų planavimo dokumentas ar žemės valdos projektas) ir tvirtinimo tvarkos aprašą (pridedama).
. N u s t a t o m e, kad už pelkių ir šaltinynų, natūralių pievų ir ganyklų, paviršinių vandens telkinių apsaugos zonų ir paviršinių vandens telkinių pakrantės apsaugos juostų, melioruotos žemės planų, žemėlapių ir (ar) schemų (kai nerengiamas teritorijų planavimo dokumentas ar žemės valdos projektas) sudarymą, jų keitimą, Lietuvos Respublikos specialiųjų žemės naudojimo sąlygų įstatymo 9 straipsnyje nurodyto prašymo Nekilnojamojo turto kadastro ir Nekilnojamojo turto registro informacinės sistemos tvarkytojui pateikimą ir už 11 straipsnyje nurodytų informavimo procedūrų atlikimą atsakingi:
. Aplinkos apsaugos agentūra – kai nustatomos teritorijos, kuriose taikomos paviršinių vandens telkinių apsaugos zonų ir paviršinių vandens telkinių pakrantės apsaugos juostų specialiosios žemės naudojimo sąlygos;
. Valstybinė saugomų teritorijų tarnyba prie Aplinkos ministerijos – kai nustatomos teritorijos, kuriose taikomos pelkių, šaltinynų, natūralių pievų ir ganyklų specialiosios žemės naudojimo sąlygos; 
. Žemės išteklių stebėsenos informacinės sistemos tvarkytojas – kai nustatomos teritorijos, kuriose taikomos melioruotos žemės specialiosios žemės naudojimo sąlygos.
. Nustatome, kad:
. savivaldybės kasmet iki sausio 1 d. ir iki liepos 1 d. Žemės išteklių stebėsenos informacinės sistemos tvarkytojui pateikia naujausią Melioruotos žemės ir melioracijos statinių erdvinių duomenų rinkinio Mel_DR2LT versiją;
. pagal ankstesnį teisinį reguliavimą gauti fizinių, juridinių asmenų prašymai dėl pakrančių teritorijų žemėlapio keitimo nagrinėjami vadovaujantis ankstesniu teisiniu reguliavimu.



Aplinkos ministras								Simonas Gentvilas


Žemės ūkio ministras								Kęstutis Navickas

. Paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės planų žemėlapių ir (ar) schemų rengimo (kai nerengiamas teritorijų planavimo dokumentas ar žemės valdos projektas) ir tvirtinimo tvarkos aprašas (toliau – Tvarkos aprašas) nustato teritorijų, kurioms pagal Lietuvos Respublikos specialiųjų žemės naudojimo sąlygų įstatymą (toliau – Įstatymas) taikomos paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės specialiosios žemės naudojimo sąlygos, žemėlapių ir (ar) schemų sudarymo, jų tvirtinimo ir keitimo tvarką. 
. Teritorijų, kurioms pagal Įstatymą taikomos paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės specialiosios žemės naudojimo sąlygos (toliau – SŽNS teritorijos), žemėlapiai (toliau – SŽNS žemėlapiai) yra skaitmeniniai, juos sudaro erdvinių duomenų rinkiniai, kuriuose SŽNS teritorijos vaizduojamos erdviniais objektais, ir žemėlapiai, kuriuose erdvinių duomenų rinkinių erdviniai objektai vaizduojami sutartiniais ženklais. SŽNS žemėlapiai rengiami, keičiami vadovaujantis Teritorijų, kuriose taikomos specialiosios žemės naudojimo sąlygos, erdvinių duomenų rinkinio specifikacija, patvirtinta Lietuvos Respublikos aplinkos ministro 2024 m. sausio 18 d. įsakymu Nr. D1-21 „Dėl Teritorijų, kuriose taikomos specialiosios žemės naudojimo sąlygos, erdvinių duomenų rinkinio specifikacijos patvirtinimo“ (toliau – Specifikacija).
. Tvarkos apraše nustatyti reikalavimai privalomi institucijoms, sudarančioms, tvirtinančioms ir keičiančioms SŽNS žemėlapius, nagrinėjančioms asmenų prašymus pakeisti SŽNS žemėlapius, taip pat fiziniams, juridiniams asmenims, teikiantiems prašymus pakeisti SŽNS žemėlapius.
. Nekilnojamojo turto registro informacinės sistemos (toliau – NTRIS) tvarkytojui prašymas (pranešimas) įregistruoti SŽNS žemėlapiuose nustatytas teritorijas ir padaryti įrašus žemės sklypų, kurie patenka į šias teritorijas, registro įrašuose teikiamas vadovaujantis Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašu, patvirtintu valstybės įmonės Registrų centro generalinio direktoriaus 2021 m. vasario 1 d. įsakymu Nr. VE-60 (1.3 E) „Dėl Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašo patvirtinimo“.
. Tvarkos apraše vartojamos sąvokos:
. Bendrojo naudojimo drenažo rinktuvas – valstybei nuosavybės teise priklausantis 12,5 cm ir didesnio skersmens drenažo rinktuvas.
. Kitos Tvarkos apraše vartojamos sąvokos apibrėžtos Įstatyme, Lietuvos Respublikos geodezijos ir kartografijos įstatyme, Lietuvos Respublikos melioracijos įstatyme, Lietuvos Respublikos nekilnojamojo turto kadastro įstatyme, Lietuvos Respublikos saugomų teritorijų įstatyme, Lietuvos Respublikos žemės įstatyme. 

. Teritorijų, kurioms taikomos paviršinių vandens telkinių apsaugos zonų ir pakrantės apsaugos juostų specialiosios žemės naudojimo sąlygos (toliau – pakrančių teritorijos), žemėlapį sudaro erdvinių duomenų rinkinys, kuriame nustatomos pakrančių teritorijų ribos ir kurį galima peržiūrėti internetiniame žemėlapyje. Pakrančių teritorijų žemėlapio erdviniai duomenys turi atitikti tikslumo reikalavimus, taikomus Georeferencinio pagrindo kadastro (toliau – GRPK) duomenims.
. Kuriant internetinį žemėlapį pakrančių teritorijų erdvinių duomenų rinkinio duomenų peržiūrai, žemėlapių naršyklės pagrindiniam žemėlapiui kurti turi būti naudojami GRPK duomenys. 
. Pakrančių teritorijų žemėlapio erdvinių duomenų rinkinio duomenys viešinami internetiniame Pakrančių teritorijų žemėlapyje, kurį galima peržiūrėti Aplinkos apsaugos agentūros (toliau – Agentūra) interneto svetainėje. Šis erdvinių duomenų rinkinys pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis. 
. Pakrančių teritorijų žemėlapio erdvinių duomenų rinkiniui sudaryti naudojami šie skaitmeninių duomenų šaltiniai (toliau – pakrančių teritorijų duomenų šaltiniai):
. paviršinių vandens telkinių, registruotų Lietuvos Respublikos upių, ežerų ir tvenkinių kadastre (toliau – UETK), GRPK erdvinių duomenų rinkinio sluoksnių „Plotai“ ir „Hidro_l“ objektai. Nustatant upių ruožų ilgius nuo ištakų, naudojamos „Hidro_l“ objektų ašinės linijos. Kai upėje yra išsišakojimų, jos ruožo ilgis nustatomas pagal vandeningesnį upės ruožą;
. UETK registruotų objektų (upių, kanalų, ežerų, tvenkinių ir nepratekamų dirbtinių paviršinių vandens telkinių) duomenys;
. Adresų registro duomenų rinkinio sluoksnių „Savivaldybių ribos“ ir „Gyvenamųjų vietovių ribos“ objektai (naudojami į miestus, miestelius ir Lietuvos Respublikos teritoriją patenkančioms pakrančių teritorijoms nustatyti). Nustatant Vilniaus, Kauno, Panevėžio, Alytaus, Šiaulių, Klaipėdos, Palangos miestų ir Lietuvos Respublikos valstybės sienos ribas naudojami savivaldybių ribų erdviniai objektai. Kitų miestų ir miestelių ribos nustatomos naudojant gyvenamųjų vietovių ribų erdvinius objektus; 
. Klaipėdos rajono savivaldybės bendrojo plano erdviniai duomenys ir Šilutės rajono savivaldybės bendrojo plano erdviniai duomenys, kurių pagrindu Kuršių marių rytinėje pakrantėje nustatomos kaimo gyvenamosios vietovės, priskirtos urbanizuotoms ir urbanizuojamoms teritorijoms;
. Lietuvos Respublikos miškų valstybės kadastro duomenys miško žemei nustatyti imami iš Lietuvos erdvinės informacijos portalo (geoportal.lt) (naudojami miško sklypų erdviniai duomenys.
. Pakrančių teritorijų žemėlapyje pakrančių teritorijų ribos nustatomos vadovaujantis Paviršinių vandens telkinių apsaugos zonų ir pakrančių apsaugos juostų nustatymo tvarkos aprašu, patvirtintu Lietuvos Respublikos aplinkos ministro 2001 m. lapkričio 7 d. įsakymu Nr. 540 „Dėl Paviršinių vandens telkinių apsaugos zonų ir pakrančių apsaugos juostų nustatymo tvarkos aprašo patvirtinimo“ (toliau – Aprašas). Rengiant pakrančių teritorijų erdvinių duomenų rinkinį, pakrančių teritorijų ribos pagal Aprašo reikalavimus formuojamos automatiniu būdu, naudojant aktualius pakrančių teritorijų duomenų šaltinius, nurodytus Tvarkos aprašo 9 punkte.

. Pakrančių teritorijų žemėlapis ir jo duomenų pakeitimai tvirtinami Agentūros direktoriaus įsakymu. Įsakyme turi būti nurodoma, kad patvirtintas pakrančių teritorijų žemėlapis skelbiamas Agentūros interneto svetainėje ir pateikiama nuoroda į internetinį UETK žemėlapį. Šis žemėlapis taip pat pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis. Pakrančių teritorijų erdviniai duomenys gali būti tvirtinami dalimis.
. Pakrančių teritorijų žemėlapio keitimai apima: naujų pakrančių teritorijų braižymą, patvirtintų pakrančių teritorijų erdvinių duomenų redagavimą, patvirtintų pakrančių teritorijų erdvinių duomenų šalinimą. Pakrančių teritorijų žemėlapio erdvinių duomenų redagavimas ir (ar) duomenų šalinimas gali būti atliekami tose teritorijose, kurios turi NTRIS tvarkytojo sugeneruotą unikalų teritorijos numerį (UNIK_NR).
. Pakrančių teritorijų žemėlapis keičiamas šiais atvejais:
. kartą per ketvirtį pagal gautus fizinių, juridinių asmenų prašymus dėl pakrančių teritorijų žemėlapio keitimo (toliau – prašymas), kai pasikeitus Tvarkos aprašo 9 punkte nurodytų duomenų šaltinių duomenims, pakrančių teritorijų dydis pasikeičia daugiau kaip 5 kvadratiniais metrais;
. kartą per metus Agentūros iniciatyva kai automatiniu būdu pagal aktualiausius duomenų šaltinių duomenis sugeneravus naują pakrančių teritorijų žemėlapį, pakrančių teritorijų dydis pasikeičia daugiau kaip 5 kvadratiniais metrais;
. kartą per ketvirtį Agentūros iniciatyva, kai pakrantės teritoriją būtina nustatyti naujam UETK objektui arba ją panaikinti išregistruotam UETK objektui.  
. Tvarkos aprašo 13.1 papunktyje nurodytu atveju fiziniai ir juridiniai asmenys prašymus teikia raštu arba elektroniniu formatu Agentūrai. Prašymai nagrinėjami Lietuvos Respublikos viešojo administravimo įstatyme ir kituose teisės aktuose, reglamentuojančiuose asmenų prašymų nagrinėjimą viešojo administravimo subjektuose, nustatyta tvarka. 
. Su minėtu prašymu turi būti pateikta skaitmeninė planinė dokumentacija, įrodanti, kad pakrančių teritorijų žemėlapio erdviniai duomenys nustatyti pagal netikslius Tvarkos aprašo 9 punkte nurodytų duomenų šaltinių duomenis.
. Jei Agentūra nustato, kad prašymas yra susijęs su GRPK objekto padėties neatitikimu vietovėje, prašymas ne vėliau kaip per 5 darbo dienas nuo jo gavimo dienos persiunčiamas GRPK tvarkytojui ir apie tai informuojamas prašymą pateikęs asmuo. GRPK tvarkytojas Georeferencinio pagrindo kadastro nuostatuose, patvirtintuose Lietuvos Respublikos Vyriausybės 2013 m. kovo 13 d. nutarimu Nr. 215 „Dėl Georeferencinio pagrindo kadastro steigimo, jo nuostatų patvirtinimo ir veikimo pradžios nustatymo“, nustatyta tvarka ir terminais priima sprendimą įregistruoti arba išregistruoti GRPK objektą, pakeisti GRPK duomenis ir (arba) GRPK informaciją ir ne vėliau kaip per 3 darbo dienas nuo sprendimo priėmimo informuoja Agentūrą apie priimtą sprendimą. GRPK tvarkytojui pakeitus GRPK duomenis pagal pateiktą prašymą, Agentūra inicijuoja pakrančių teritorijų žemėlapio erdvinių duomenų rinkinio pakeitimą, jei pakrančių teritorijų dydis pasikeičia daugiau kaip 5 kvadratiniais metrais, ir apie tai informuoja prašymą pateikusį asmenį.
. Tvarkos aprašo 13 punkte nurodytais atvejais inicijavus pakrančių teritorijų žemėlapio keitimus, pakrančių teritorijų erdvinių duomenų braižymas, redagavimas atliekami automatiniu būdu pagal pasikeitusius pakrančių teritorijų duomenų šaltinių duomenis, naudojant pakrančių teritorijų žemėlapio erdvinių duomenų valdymo geografinės informacinės sistemos įrankius.

. Teritorijų, kurios atitinka Įstatymo 101 straipsnyje nurodytus pelkių ir šaltinynų teritorijų požymius (toliau – pelkės ir šaltinynai), žemėlapį sudaro erdvinių duomenų rinkinys, kuriame nustatomos pelkių ir šaltinynų ribos ir kurį galima peržiūrėti internetiniame žemėlapyje. Pelkių ir šaltinynų žemėlapio erdviniai duomenys turi atitikti duomenų tikslumo reikalavimus, taikomus GRPK duomenims.
. Pelkių ir šaltinynų žemėlapio erdviniai duomenys kaupiami ir tvarkomi kaip atskiras sluoksnis Biologinės įvairovės duomenų bazėje (biomon.lt/szns) ir viešinami internetiniame žemėlapyje, kurį galima peržiūrėti Valstybinės saugomų teritorijų tarnybos prie Aplinkos ministerijos (toliau – VSTT) interneto svetainėje. Žemėlapis taip pat pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis.
. Pelkių ir šaltinynų žemėlapio erdvinių duomenų rinkiniui sudaryti naudojami šie skaitmeninių duomenų šaltiniai:
. biologinės įvairovės duomenų rinkinio „Natura 2000“ teritorijų apsaugos tikslai“, kuriame pateikiamos pelkinių buveinių, patenkančių į buveinių apsaugai svarbias teritorijas (toliau – BAST) ir vietoves, atitinkančias gamtinių buveinių apsaugai svarbių teritorijų atrankos kriterijus (toliau – vietovės), ribos, duomenys; 
. Europos Bendrijos svarbos natūralių buveinių duomenų rinkinys (Europos Bendrijos svarbos pelkių buveinių plotai);
. Europos Bendrijos svarbos natūralių buveinių monitoringo kontūrų inventorizavimo naujausi duomenys; 
. Lietuvos Respublikos miškų valstybės kadastro taksacinių sklypų naujausi duomenys (atrenkamos pelkinės (P) ir įmirkusios (U) miško augavietės, atitinkančios Įstatyme nurodytus pelkės ir šaltinyno požymius, kuriose nustatytas žemiausias (5, 5A, 5B) augimo sąlygų gerumo (boniteto) balas); 
. Valstybinės geologijos informacinės sistemos geotopų posistemės duomenys: versmėta pelkė, šaltinis – upelis, šaltiniuota pieva, šaltinis. Šis duomenų rinkinys naudojamas sudarant pirminį pelkių ir šaltinynų žemėlapį, jame pateiktų duomenų aktualumas ir kokybė turi būti patikrinti naudojant kitus duomenų šaltinius. Keičiant patvirtintą žemėlapį, šie duomenys neaktualūs;
. Saugomų teritorijų valstybės kadastras (atrenkami gamtos paveldo objektai – šaltiniai);
. GRPK erdvinių duomenų rinkinys (naudojamas neapaugusioms mišku pelkėms atrinkti);
. Lietuvos Respublikos teritorijos M 1:10000 žemių melioracinės būklės ir užmirkimo erdvinių duomenų rinkinys (naudojamas melioracijos įrenginių būklei įvertinti. Neįtraukiami blogos būklės plotai, kuriuose rekomenduojama atkurti melioracijos įrenginius); 
. Žemės gelmių registro duomenys – aprobuoti atviru kasybos būdu (nuo žemės paviršiaus karjerais) išgaunamų žemės gelmių išteklių telkiniai (toliau – žemės gelmių išteklių telkiniai). Neįtraukiami žemės gelmių išteklių telkiniai, išskyrus patenkančius į saugomas teritorijas, registruotas Saugomų teritorijų valstybės kadastre (išskyrus Įstatymo nustatytus atvejus, kada naudingųjų iškasenų, išskyrus angliavandenilius, gavyba leistina), valstybinių gamtinių rezervatų, valstybinių parkų, valstybinių draustinių, biosferos rezervato buferines apsaugos zonas, „Natura 2000“ teritorijas, taip pat telkinius, kuriuose pagal kitus Tvarkos aprašo 20 punkte nurodytus duomenų šaltinius yra registruota saugomų rūšių arba rūšių buveinių arba yra inventorizuota Europos Bendrijos svarbos buveinių plotų; 
. Kultūros vertybių registras (šaltinių ir šaltiniuotų upelių duomenys);
. Lietuvos Respublikos teritorijos M 1:5 000 kontrolinių žemės sklypų erdvinių duomenų rinkinio (toliau – KŽS_DR5LT) naujausia versija (naudojama netinkamiems žemės plotams, kurie neatitinka Įstatyme nurodytų pelkių požymių, atmesti); 
. Lietuvos Respublikos teritorijos žemės ūkio naudmenų ir pasėlių plotų, auginamų kultūrų naujausias duomenų rinkinys (naudojamas suartiems plotams atrinkti); 
. mokslinės publikacijos; 
. kiti erdviniai duomenys: erdvinių duomenų rinkiniai, kadastrinės nekilnojamojo daikto kadastro duomenų bylos, topografiniai planai, inžinerinių tinklų planai, padedantys nustatyti pelkių ir šaltinynų ribas.
. Lietuvos Respublikos teritorijos M 1:2000 melioruotos žemės ir melioracijos statinių erdvinių duomenų rinkinys Mel_DR2LT (toliau - Mel_DR2LT)  (neįtraukiami melioracijos statiniai, išskyrus tuos, kurie pagal Lietuvos Respublikos teritorijos M 1:10000 žemių melioracinės būklės ir užmirkimo erdvinių duomenų rinkinį Mel_DR10LT (toliau – Mel_DR10LT) nurašyti arba blogos būklės ir jų nerekomenduojama atkurti, arba kuriuose pagal Tvarkos aprašo 20 punkte nurodytus duomenų šaltinius yra registruota saugomų rūšių arba rūšių buveinių arba yra inventorizuota Europos Bendrijos svarbos buveinių plotų);
. Lietuvos Respublikos teritorijų planavimo dokumentų registro (toliau – TPDR) duomenys (neįtraukiamos detaliųjų planų ir specialiojo teritorijų planavimo dokumentuose nustatytos statybos zonos, taip pat teritorijos, kuriose detaliaisiais planais nustatyti urbanizuotų ar urbanizuojamų teritorijų naudojimo reglamentai);
. Nekilnojamojo turto registro duomenys.
. Sudarant pelkių ir šaltinynų žemėlapio erdvinių duomenų rinkinį pagal Tvarkos aprašo 20.1–20.14 papunkčiuose nurodytus skaitmeninius duomenų šaltinius, atrenkami plotai, kurie atitinka Įstatymo 101 straipsnyje nurodytus pelkių ir šaltinynų požymius.
. Jei Tvarkos aprašo 20.1–20.14 papunkčiuose nurodytuose duomenų šaltiniuose pelkės ir šaltinynai nurodyti kaip taškiniai arba linijiniai objektai, sudarant pelkių ir šaltinynų žemėlapį aplink tokias pelkes ir šaltinynus suformuojamas 10 m buferis ir teritorijos išreiškiamos plotu.
. Kai skirtinguose duomenų šaltiniuose pelkių ir šaltinynų ribos ir plotai nesutampa, pelkių ir šaltinynų ribos nustatomos pagal naujausius duomenis, prioritetą teikiant biologinės įvairovės duomenų rinkinio „Natura 2000“ teritorijų apsaugos tikslai“ duomenims, Europos Bendrijos svarbos natūralių buveinių monitoringo kontūrų inventorizavimo duomenims.

 SKIRSNIS


. Teritorijų, kurios atitinka Įstatymo 2 straipsnio 23 punkte nurodytą natūralių pievų ir ganyklų aprašymą (toliau – natūralios pievos ir ganyklos), žemėlapį sudaro erdvinių duomenų rinkinys, kuriame nustatomos natūralių pievų ir ganyklų ribos ir kurį galima peržiūrėti internetiniame žemėlapyje. Natūralių pievų ir ganyklų žemėlapio erdviniai duomenys turi atitikti duomenų tikslumo reikalavimus, taikomus GRPK duomenų tikslumui.
. Natūralių pievų ir ganyklų žemėlapio erdvinių duomenų rinkinio duomenys kaupiami ir tvarkomi kaip atskiras sluoksnis Biologinės įvairovės duomenų bazėje (biomon.lt/szns) ir viešinami internetiniame žemėlapyje, kurį galima peržiūrėti VSTT interneto svetainėje. Šis žemėlapis taip pat pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis.
. Natūralių pievų ir ganyklų žemėlapio erdvinių duomenų rinkiniui sudaryti naudojami šie pagrindiniai (baziniai) skaitmeniniai duomenų šaltiniai, kurių duomenys tikslinami pagal Tvarkos aprašo 28 punkte nurodytus papildomus duomenų šaltinius:
. biologinės įvairovės duomenų rinkinio „Natura 2000“ teritorijų apsaugos tikslai“, kuriame pateikiamos pievų buveinių, patenkančių į BAST ir vietoves, ribos, duomenys;
. Europos Bendrijos svarbos natūralių buveinių duomenų rinkinys (Europos Bendrijos svarbos pievų buveinių plotai);
. Europos Bendrijos svarbos natūralių buveinių monitoringo kontūrų inventorizavimo naujausi duomenys; 
. Lietuvos Respublikos miškų valstybės kadastro taksacinių sklypų duomenys, kertinių miško buveinių duomenys;
. GRPK erdvinių duomenų rinkinys (neįtraukiami pastatai, keliai, vandens telkiniai, durpynai, karjerai, užstatytos teritorijos, stadionai, kapinės, oro uostai, sodai);
. Lietuvos Respublikos teritorijos M 1:10000 specialiųjų žemės naudojimo sąlygų erdvinių duomenų rinkinys SŽNS_DR10LT, kuriame saugoma informacija apie objektus, kuriems Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl Specialiųjų žemės ir miško naudojimo sąlygų patvirtinimo“ nustatytos specialiosios žemės ir miško naudojimo sąlygos. Šis duomenų rinkinys naudojamas sudarant pirminį natūralių pievų ir ganyklų žemėlapį, jame pateiktų duomenų aktualumas ir kokybė turi būti patikrinti panaudojant kitus duomenų šaltinius. Keičiant patvirtintą žemėlapį, šie duomenys neaktualūs; 
. KŽS_DR5LT naujausia versija (naudojama netinkamiems žemės plotams atmesti);
. Lietuvos Respublikos teritorijos žemės ūkio naudmenų ir pasėlių plotų, auginamų kultūrų duomenų rinkinys (naudojamas suartiems plotams atmesti).
. Vertinant žolyno svarbą biologinei įvairovei ir tikslinant Tvarkos aprašo 26 punkte nurodytų duomenų šaltinių duomenis apie natūralias pievas ir ganyklas, naudojami šie papildomi duomenų šaltiniai:
. Saugomų rūšių informacinės sistemos duomenys (su pievų buveinėmis susijusių rūšių duomenys); 
. duomenų bazės „LepiBase“ duomenys (su pievų buveinėmis susijusių rūšių duomenys); 
. Žemės gelmių registro duomenys – žemės gelmių išteklių telkiniai. Neįtraukiami žemės gelmių išteklių telkiniai, išskyrus patenkančius į saugomas teritorijas, registruotas Saugomų teritorijų valstybės kadastre (išskyrus Įstatymo nustatytus atvejus, kada naudingųjų iškasenų, išskyrus angliavandenilius, gavyba leistina), valstybinių gamtinių rezervatų, valstybinių parkų, valstybinių draustinių, biosferos rezervato buferines apsaugos zonas, „Natura 2000“ teritorijas, taip pat telkinius, kuriuose pagal Tvarkos aprašo 26 punkte nurodytus duomenų šaltinius yra registruota saugomų rūšių arba rūšių buveinių arba yra inventorizuota Europos Bendrijos svarbos buveinių plotų;
. Lietuvos pievų inventorizavimo 2002–2005 m. duomenys. Projekto vykdytojai ir duomenų valdytojai Lietuvos gamtos fondas, Botanikos institutas ir Olandijos Karališkoji gamtos apsaugos draugija (BBI-MATRA projektas); 
. TPDR duomenys (neįtraukiamos detaliųjų planų ir specialiojo teritorijų planavimo dokumentuose nustatytos statybos zonos, taip pat teritorijos, kuriose detaliaisiais planais nustatyti urbanizuotų ar urbanizuojamų teritorijų naudojimo reglamentai);
. didelės tikimybės potvynių grėsmės teritorijų žemėlapiai (įtraukiami plotai, kuriuose yra saugomų augalų ir (ar) drugių rūšių ir (ar) natūralių buveinių);
. Saugomų teritorijų valstybės kadastras;
. Nekilnojamojo turto registro duomenys;
. Mel_DR10LT (naudojamas melioracijos įrenginių būklei įvertinti. Neįtraukiami blogos būklės plotai, kuriuose rekomenduojama atkurti melioracijos įrenginius); 
. Mel_DR2LT (neįtraukiami melioruoti statiniai, išskyrus tuos, kurie pagal Mel_DR10LT duomenų bazę yra nurašyti arba blogos būklės ir jų nerekomenduojama atkurti, arba kuriuose pagal Tvarkos aprašo 26 punkte nurodytus duomenų šaltinius yra registruota saugomų rūšių arba rūšių buveinių arba yra inventorizuota Europos Bendrijos svarbos buveinių plotų;
. nekilnojamųjų daiktų kadastrinės duomenų bylos, topografiniai planai, inžinerinių tinklų planai, padedantys nustatyti natūralių pievų ir ganyklų teritorijas;
. teismo sprendimai, kiti patvirtinti dokumentai, įrodantys natūralių pievų ir ganyklų buvimo ar išnykimo faktą.
. Sudarant natūralių pievų ir ganyklų žemėlapio erdvinių duomenų rinkinį pagal Tvarkos aprašo 26 punkte nurodytus skaitmeninius duomenų šaltinius, atrenkami plotai, kurie atitinka Įstatymo 2 straipsnio 23 punkte nurodytą natūralių pievų ir ganyklų aprašymą.
. Kai skirtinguose duomenų šaltiniuose pievų ir natūralių ganyklų ribos ir plotai nesutampa, šių teritorijų ribos nustatomos naudojant naujausius duomenis, pirmenybę teikiant biologinės įvairovės duomenų rinkinio „Natura 2000“ teritorijų apsaugos tikslai“, Europos Bendrijos svarbos natūralių buveinių monitoringo kontūrų inventorizavimo duomenims.

 SKIRSNIS


. Pelkių ir šaltinynų ir (ar) natūralių pievų ir ganyklų žemėlapiai ir jų duomenų pakeitimai tvirtinami VSTT direktoriaus įsakymais. Įsakyme turi būti nurodoma, kad patvirtinti žemėlapiai skelbiami VSTT interneto svetainėje, pateikiama nuoroda į internetinį žemėlapį. Šis žemėlapis taip pat pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis. Pelkių ir šaltinynų ir (ar) natūralių pievų ir ganyklų žemėlapiai gali būti tvirtinami dalimis. 
. Pelkių ir šaltinynų ir (ar) natūralių pievų ir ganyklų žemėlapių keitimas apima: naujų pelkių ir šaltinynų ir (ar) natūralių pievų ir ganyklų ribų braižymą, esamų pelkių ir šaltinynų ir (ar) natūralių pievų ir ganyklų ribų redagavimą, patvirtintų pelkių ir šaltinynų ir (ar) natūralių pievų ir ganyklų ribų šalinimą. Minėtų erdvinių duomenų keitimas ir (ar) duomenų išregistravimas tvirtinamas teritorijoms, kurios turi NTRIS tvarkytojo sugeneruotą unikalų teritorijos numerį (UNIK_NR). 
. Patvirtintų Tvarkos aprašo 30 ir 31 punktuose minėtų žemėlapių duomenys keičiami ne dažniau kaip kas ketvirtį šiais atvejais: 
. gavus fizinių, juridinių asmenų prašymus, kuriuos įvertinusi VSTT nustato, kad pelkių ir šaltinynų ir (ar) natūralių pievų ir ganyklų erdviniai duomenys neatitinka realios padėties vietovėje daugiau kaip 2,5 m; 
. VSTT iniciatyva, kai Tvarkos aprašo 20, 27 punktuose nurodyti skaitmeniniai duomenų šaltiniai pasipildo naujais duomenimis, dėl kurių keičiasi pelkių ir šaltinynų ir (ar) natūralių pievų ir ganyklų erdviniai duomenys. 
. Fiziniai, juridiniai asmenys prašymus dėl pelkių ir šaltinynų ir (ar) natūralių pievų ir ganyklų žemėlapių keitimo teikia raštu arba elektroniniu formatu VSTT. Prašymai nagrinėjami Viešojo administravimo įstatymo ir kituose teisės aktuose, reglamentuojančiuose asmenų prašymų nagrinėjimą viešojo administravimo subjektuose nustatyta tvarka.
. Su prašymu keisti pelkių ir šaltinynų ir (ar) natūralių pievų ir ganyklų žemėlapius turi būti pateikta planinė medžiaga apie pelkių ir šaltinynų teritoriją ir (ar) natūralių pievų ir ganyklų ribas (situacijos brėžinys su vietovėje kartografuotomis faktinėmis žemės naudmenomis ir jų plotais). 
. Nagrinėjant prašymus ir priimant sprendimą dėl pelkių ir šaltinynų ir (ar) natūralių pievų ir ganyklų žemėlapių keitimo, vadovaujamasi Tvarkos aprašo 20, 26, 27 punktuose nurodytais duomenų šaltiniais. Kai nuotoliniu būdu dėl erdvinių duomenų tikslumo trūkumo negalima įvertinti pelkės ir šaltinyno ir (ar) natūralių pievų ir ganyklų ploto (2,5 m tikslumu), pelkės ir šaltinyno, ir (ar) natūralios pievos ar ganyklos buvimo ar išnykimo fakto, VSTT arba jos įgaliota saugomų teritorijų direkcija gali patikrinti duomenis vietovėje. Tokiais atvejais patikra turi būti atlikta per 2 mėnesius nuo informacijos apie tokį VSTT priimtą sprendimą prašymą pateikusiam asmeniui pateikimo dienos. Patikra atliekama vegetacijos periodu nuo gegužės 15 d. iki spalio 31 d. Ne vegetacijos periodu gautų prašymų nagrinėjimas, jei nėra galimybių jų išnagrinėti neatliekant patikros vietovėje, atidedamas iki artimiausio vegetacijos periodo ir apie tai informuojamas pareiškėjas. Apie patikros termino pratęsimą ir planuojamą patikros datą VSTT arba jos įgaliota saugomų teritorijų direkcija informuoja pareiškėją. Patikrinus duomenis vietovėje, priimamas sprendimas, ar reikia keisti pelkių ir šaltinynų ir (ar) natūralių pievų ir ganyklų žemėlapius, ir per 3 darbo dienas informuojamas pareiškėjas. 
. Atliekant patikrą vietovėje, pildomas 1 priede pateiktas objekto ribų lauko patikros aktas. Visa informacija apie patikrą vietovėje saugoma pelkių ir šaltinynų ir (ar) natūralių pievų ir ganyklų žemėlapius tvirtinančioje institucijoje 5 metus. 
. VSTT užtikrina, kad pelkių ir šaltinynų ir (ar) natūralių pievų ir ganyklų patikrą atliekantis specialistas būtų apmokytas naudotis visuotinės padėties nustatymo sistemomis ir prietaisais, atitinkančiais Europos Sąjungoje galiojančius reikalavimus ir standartus.

 SKYRIUS


. Įstatymo 92 straipsnyje nurodytos melioruotos žemės erdviniai duomenys kaupiami Žemės išteklių stebėsenos informacinės sistemos Mel_DR10LT. Mel_DR10LT specifikacija patvirtinta Nacionalinės žemės tarnybos prie Žemės ūkio ministerijos direktoriaus 2006 m. kovo 24 d. įsakymu Nr. 1P-33 „Dėl geodezijos ir kartografijos techninių reikalavimų reglamento GKTR 2.17.02.:2015 „Lietuvos Respublikos teritorijos M 1:10 000 žemių melioracinės būklės ir užmirkimo erdvinių duomenų rinkinio Mel_DR10LT specifikacija“ patvirtinimo“.
. Įstatymo 92 straipsnio 1 dalies 2 punkte nurodytų melioracijos statinių (melioracijos griovių, polderių pylimų ir bendrojo naudojimo drenažo rinktuvų) erdviniai duomenys kaupiami Mel_DR2LT. Melioruotos žemės ir melioracijos statinių erdvinių duomenų rinkinio specifikacija patvirtinta Lietuvos Respublikos žemės ūkio ministro 2025 m. spalio 22 d. įsakymu Nr. 3D-520 „Dėl Lietuvos Respublikos teritorijos M 1:2 000 melioruotos žemės ir melioracijos statinių erdvinių duomenų rinkinio MEL_DR2LT specifikacijos patvirtinimo“.
. Žemės išteklių stebėsenos informacinės sistemos tvarkytojas (toliau – ŽISIS tvarkytojas), naudodamas Tvarkos aprašo 42 punkte nurodytus duomenis, rengia Mel_DR10LT sluoksnį SZNS_MEL_PLOT_TERITORIJA, kuris sudaromas vadovaujantis Specifikacija, ir melioruotos žemės žemėlapį. 
. ŽISIS tvarkytojas atsako už Mel_DR10LT sluoksnio SZNS_MEL_PLOT_TERITORIJA duomenų atitiktį teisės aktų reikalavimams.
. Melioruotos žemės teritorijų erdviniams duomenims sudaryti naudojami šie naujausi  erdviniai duomenys:
. rengiant Specifikacijos 3 priedo 22 punkte nustatytų erdvinių objektų, kurių apsaugos zonos tipas yra 1 (melioruota žemė), duomenis:
. Mel_DR10LT;
. Adresų registro duomenų rinkinio sluoksnio „Savivaldybių ribos“ savivaldybių ribų erdviniai objektai;
. Lietuvos Respublikos teritorijos M 1:10 000 skaitmeninis rastrinis ortofotografinis žemėlapis (toliau – ORT10LT);
. prireikus kiti su Žemės ūkio ministerija suderinti duomenų šaltiniai;
. rengiant Specifikacijos 3 priedo 22 punkte nustatytų erdvinių objektų, kurių apsaugos zonos tipas yra 2 (melioracijos statiniai), duomenis:
. Mel_DR2LT sluoksnio GRIOV_L griovių (ašinių linijų) duomenys (naudojami grioviams pagal GRIOV_TIP, kurio reikšmė „nuleidžiamasis, sausinamasis ir (ar) latakas“, nustatyti), sluoksnio PYLM_L pylimų duomenys, sluoksnio RINKT_L drenažo rinktuvų, kanalizuotų griovių ir atvirų rinktuvų duomenys;
. TPDR urbanizuotų ir (ar) urbanizuojamų teritorijų duomenų rinkinio, o jo nesant – GRPK sluoksnis PLOTAI Užstatytos teritorijos, Gamybinės teritorijos;
. GRPK sluoksnio HIDRO_L objektai upių ašinės linijos;
. Adresų registro duomenų rinkinio sluoksnio „Savivaldybių ribos“ savivaldybių ribų erdviniai objektai.
. SŽNS teritorijų pločiai nuo melioracijos statinio nustatomi vadovaujantis Įstatymo 92 straipsnio 1 dalies 2 punkto nuostatomis.
. Melioruotos žemės žemėlapyje ir (ar) jo pakeitimo projekte atvaizduojami: Mel_DR10LT sluoksnis SZNS_MEL_PLOT_TERITORIJA, žemės sklypų ribos, GRPK, ORT10LT bei Mel_DR2LT ar kito pagrindo, tinkamo melioracijos griovių, polderių pylimų ir bendrojo naudojimo drenažo rinktuvų ir jų SŽNS teritorijoms atvaizduoti, duomenys.  Melioruotos žemės žemėlapis turi atitikti tikslumo reikalavimus, taikomus GRPK duomenims. 
. Kuriant internetinį melioruotos žemės žemėlapį, žemėlapių naršyklės pagrindiniam žemėlapiui kurti turi būti naudojami GRPK duomenys. Melioruotos žemės žemėlapis viešinamas ŽISIS tvarkytojo ir savivaldybių  interneto svetainėse. Šis žemėlapis taip pat pasiekiamas naudojantis Lietuvos erdvinės informacijos portalo elektroninėmis paslaugomis šio portalo nuostatuose nustatyta tvarka ir sąlygomis.
. Prieš teikiant tvirtinti žemės ūkio ministrui melioruotos žemės žemėlapio projektą, jo atitiktis Specifikacijai turi būti patikrinta naudojantis NTRIS posistemiu „SŽNS priemonė“.
. Žemės ūkio ministrui patvirtinus melioruotos žemės žemėlapį, ŽISIS tvarkytojas Mel_DR10LT sluoksnį SZNS_MEL_PLOT_TERITORIJA teikia NTRIS tvarkytojui. Mel_DR10LT sluoksnis SZNS_MEL_PLOT_TERITORIJA NTRIS tvarkytojui teikiamas Lietuvos Respublikos aplinkos ministro 2022 m. gruodžio 7 d. įsakyme Nr. D1-392 „Dėl Valstybės registruose, kadastruose ir (ar) valstybės informacinėse sistemose kaupiamų duomenų apie teritorijas, kuriose taikomos specialiosios žemės naudojimo sąlygos, pateikimo Nekilnojamojo turto registro tvarkytojui tvarkos ir sąlygų aprašo patvirtinimo“ nustatyta tvarka.
. Melioruotos žemės žemėlapio pakeitimai apima: patikslintų ir (ar) naujų ir (ar) panaikintų (išbrauktų iš apskaitos) melioruotos žemės ir (ar) melioracijos statinių SŽNS teritorijų įrašymą ir (ar) panaikinimą Mel_DR10LT sluoksnyje SZNS_MEL_PLOT_TERITORIJA. Mel_DR10LT melioruotos žemės ir (ar) melioracijos statinių SŽNS teritorijų pakeitimus ŽISIS tvarkytojas rengia ne dažniau kaip kartą per pusmetį šiais atvejais:
. ŽISIS tvarkytojui gavus savivaldybės atnaujintą Mel_DR2LT naudojant suderintų inžinerinių tinklų planų ir kitus aktualius duomenis;
. ŽISIS tvarkytojo iniciatyva, kai Mel_DR10LT melioruotos žemės ir (ar) melioracijos statinių SŽNS teritorijų objektai, kuriems nustatomos SŽNS teritorijos, tikslinami, papildomi naujais ir (ar) panaikinami (išbraukiami iš apskaitos), dėl kurių keičiasi žemėlapio duomenys;
. gavus fizinių ar juridinių asmenų pranešimus apie klaidingus duomenis.
. Atlikus viešinimo procedūras, nustatytas Tvarkos aprašo V skyriuje, ir ŽISIS tvarkytojui patikslinus (jei reikia) Mel_DR10LT sluoksnį SZNS_MEL_PLOT_TERITORIJA pagal viešinimo metu gautas pastabas, melioruotos žemės žemėlapiai tvirtinami žemės ūkio ministro įsakymu.

 SKYRIUS


. SŽNS žemėlapiai, kai nustatomos viešojo intereso SŽNS teritorijos arba Įstatymo 141 straipsnio 3 dalyje nurodytais atvejais, tvirtinami atlikus šias viešinimo ir informavimo procedūras:
. parengtas SŽNS žemėlapio projektas arba nuoroda, kur galima su juo susipažinti, turi būti paviešintas žemėlapį tvirtinančios institucijos ir savivaldybių, kurių teritorijoje planuojama nustatyti SŽNS teritorijas, interneto svetainėse nurodant, kad ne mažiau kaip 20 darbo dienų nuo SŽNS žemėlapio projekto paviešinimo nurodytose interneto svetainėse dienos žemėlapį tvirtinančiai institucijai interneto svetainėse nurodytu adresu ir (ar) el. paštu galima raštu teikti pranešimą apie SŽNS žemėlapio projekte nurodytus galimai klaidingus duomenis, kuriais vadovaujantis planuojama nustatyti SŽNS teritoriją (toliau – pranešimas apie klaidingus duomenis). Pranešimo apie klaidingus duomenis forma pateikta Tvarkos aprašo 2 priede. Ši forma gali būti naudojama, kai fiziniai, juridiniai asmenys, vadovaudamiesi Tvarkos aprašo 13.1, 32.1 ir 48.3 papunkčiais, teikia informaciją dėl poreikio keisti patvirtintų SŽNS žemėlapių duomenis;
. per Tvarkos aprašo 50.1 papunktyje nurodytą pranešimų apie klaidingus duomenis teikimo terminą gauti šie pranešimai registruojami SŽNS žemėlapį tvirtinančioje institucijoje, ji raštu motyvuotai atsako pranešimus apie klaidingus duomenis pateikusiems asmenims Viešojo administravimo įstatyme nustatyta tvarka, nurodydama, į kokią pateiktą informaciją atsižvelgta ar neatsižvelgta;
. kai patvirtintas SŽNS žemėlapis keičiamas įtraukiant naujas SŽNS teritorijas, Įstatymo 11 straipsnio 2 dalyje nurodyti asmenys apie jų disponuojamoje žemėje planuojamas nustatyti SŽNS teritorijas informuojami VSTT arba saugomų teritorijų direkcijų raštu pateikiant jiems Tvarkos aprašo 51 punkte nurodytą pranešimą prieš atliekant Tvarkos aprašo 50.1 papunktyje nurodytas viešinimo procedūras;
. sprendimo projektas dėl SŽNS žemėlapio patvirtinimo viešinamas Įstatymo 11 straipsnio 1 dalyje nustatyta tvarka. 
. Patvirtinus SŽNS žemėlapius ar jų pakeitimus, Įstatymo 11 straipsnio 2 dalyje nurodyti asmenys Įstatymo nustatyta tvarka ir terminais turi būti informuojami pranešimu apie SŽNS žemėlapiuose nustatytas teritorijas ir jose taikomas specialiąsias žemės naudojimo sąlygas. 
. Patvirtinus SŽNS žemėlapius, per Įstatymo 9 straipsnio 4 dalyje nurodytus terminus šiuos žemėlapius patvirtinusios institucijos NTRIS tvarkytojui teikia prašymą (pranešimą) įregistruoti naujai nustatytas ir (ar) pasikeitusias (ir išregistruotas) SŽNS žemėlapiuose nustatytas teritorijas ir padaryti įrašus žemės sklypų, kurie patenka į šias teritorijas, registro įrašuose. 
. Įgyvendinant Tvarkos aprašą (siekiant sudaryti teisingus SŽNS teritorijos žemėlapius), asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančiais asmens duomenų apsaugą. Visi asmenų pateikti dokumentai apie klaidingai nustatytas SŽNS teritorijas ir tuose dokumentuose nurodyti asmens duomenys saugomi Lietuvos Respublikos dokumentų ir archyvų įstatymo nustatyta tvarka Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, nustatytais terminais.
______________


Paviršinių vandens telkinių apsaugos zonų ir 
paviršinių vandens telkinių pakrantės 
apsaugos juostų, pelkių ir šaltinynų, natūralių 
pievų ir ganyklų, melioruotos žemės 
žemėlapių ir (ar) schemų rengimo (kai 
nerengiamas teritorijų planavimo 
dokumentas ar žemės valdos projektas) ir 
tvirtinimo tvarkos aprašo
 priedas 

(Objekto ribų patikros vietovėje akto pavyzdys) 

1. Objekto pavadinimas (pelkė ir šaltinynas arba natūrali pieva ir ganykla) 
	.
	(objekto pavadinimas)
2. Objekto adresas: 	
	 
	 
3. Patikros vietoje pagrindas: 	 
	 
4. Objekto ribų patikros data: 
	 
5. Objekto plotas nustatytas patvirtintame pelkių ir šaltinynų ir (ar) natūralių pievų ir ganyklų žemėlapyje (patvirtinimo data, numeris): 	ha.

6. Patikros metu vietovėje nustatyti objekto ploto ir (ar) ribų neatitikimai su objekto žymėjimu pelkių ir šaltinynų ir (ar) natūralių pievų ir ganyklų žemėlapyje:
	
	
	
	
	.
7. Naudoti prietaisai
	
	
	
	

PASTABOS: 	
	.

____________________________________________	___________	___________________
(Specialisto, atlikusio objekto duomenų patikrą 
vietovėje, pareigos) 	(Parašas)	(Vardas ir pavardė)


Paviršinių vandens telkinių apsaugos zonų ir 
paviršinių vandens telkinių pakrantės apsaugos 
juostų, pelkių ir šaltinynų, natūralių pievų ir 
ganyklų, melioruotos žemės žemėlapių ir (ar) 
schemų rengimo (kai nerengiamas teritorijų 
planavimo dokumentas ar žemės valdos 
projektas) ir tvirtinimo tvarkos aprašo 
 priedas 

(Pranešimo apie klaidingus duomenis, kuriais vadovaujantis planuojama nustatyti teritoriją, kurioje taikomos specialiosios žemės naudojimo sąlygos, formos pavyzdys) 

________________________________________________________________________
(institucijos, kuriai teikiamas pranešimas apie klaidingus duomenis pavadinimas ir adresas)

PRANEŠIMAS APIE KLAIDINGUS DUOMENIS, KURIAIS VADOVAUJANTIS PLANUOJAMA NUSTATYTI TERITORIJĄ, KURIOJE TAIKOMOS SPECIALIOSIOS ŽEMĖS NAUDOJIMO SĄLYGOS
__________ 
(data) 

1. Specialiosios žemės naudojimo sąlygos, kurią planuojama nustatyti teritorijoje, pavadinimas
	 
	 
2. Teritorijos, kurioje planuojama nustatyti specialiąją žemės naudojimo sąlygą, adresas, žemės sklypo unikalus numeris (numeriai)
	 
	 
3. Pranešimą teikiančio asmens ar jo įgalioto asmens vardas ir pavardė, gyvenamosios vietos adresas, telefonas, elektroninis paštas (įgaliotas asmuo, teikdamas pranešimą apie klaidingus duomenis, kartu pateikia ir įgaliojimą atlikti minėtus veiksmus). 
	 
	 
4. Aprašomos aplinkybės, kuriomis pagrindžiamas pranešimas (aprašomas faktinis žemės naudojimas, esama vietovės situacija, išduoti leidimai ir pan. Pridedamas situacijos brėžinys su vietovėje kartografuotomis faktinėmis žemės naudmenomis, jų plotais, kita aktuali kartografinė medžiaga, dokumentų kopijos ir kt.)
	 
	 
5. Pasiūlymą teikiančio asmens gyvenamosios vietos adresas, telefonas, elektroninis paštas arba, jei pasiūlymą teikia juridinis asmuo, jo buveinės adresas, telefonas, elektroninis paštas
	 
	 
PRIDEDAMA (nurodomi pridedami aprašytas aplinkybes patvirtinantys dokumentai): 
1.  	
2. 	

(Pasiūlymą teikiančio asmens 
(ar jo įgalioto asmens) vardas ir pavardė)	 (Parašas)



Pakeitimai:

1.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. D1-126/3D-327,
2024-04-23,
paskelbta TAR 2024-04-23, i. k. 2024-07386                
Dėl Lietuvos Respublikos aplinkos ministro ir Lietuvos Respublikos žemės ūkio ministro 2022 m. lapkričio 11 d. įsakymo Nr. D1-355/3D-680 „Dėl Paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės ir melioracijos statinių apsaugos zonų planų, žemėlapių ir (ar) schemų rengimo (kai nerengiamas teritorijų planavimo dokumentas ar žemės valdos projektas) ir tvirtinimo tvarkos aprašo patvirtinimo“ pakeitimo

2.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. D1-70/3D-213,
2026-04-27,
paskelbta TAR 2026-04-27, i. k. 2026-06859                
Dėl Lietuvos Respublikos aplinkos ministro ir Lietuvos Respublikos žemės ūkio ministro 2022 m. lapkričio 11 d. įsakymo Nr. D1-355/3D-680 „Dėl Paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės ir melioracijos statinių apsaugos zonų planų, žemėlapių ir (ar) schemų rengimo (kai nerengiamas teritorijų planavimo dokumentas ar žemės valdos projektas) ir tvirtinimo tvarkos aprašo patvirtinimo“ pakeitimo

